שמואל ביקלס

שמואל ("מילק") ביקלס (Bickels; ז' בטבת תר"ע, 19 בדצמבר 1909 – י"ט בניסן תשל"ה, 21 במרץ 1975) היה אדריכל ישראלי. תכנן עשרות יישובים בישראל, ומבני תרבות בקיבוצים. בין בנייניו החשובים ניתן למנות את המשכן לאמנות עין חרוד ומוזיאון השואה בית לוחמי הגטאות.
ביקלס נודע בפתרונותיו המקוריים להחדרת אור טבעי לחללי המוזיאון, והוא נחשב לפורץ דרך בתחום זה.

קורות חיים
ביקלס שנודע גם בכינוי "מילק", נולד בלבוב, פולין ב-1909. הוא למד אדריכלות והנדסה בפוליטכניקום של לבוב. בתום לימודיו יצא למסע בפריז. עלה לארץ ב-1933 ועבד במשרדי אדריכלים בתל אביב ובחיפה. בשנת 1937 הצטרף למשרד התכנון של קיבוץ עין חרוד שנקרא "הלשכה הטכנית". ב-1938 עבר עם משפחתו לגור בקיבוץ תל יוסף. בשנים 1947–1951 היה שותף בחברת "המהנדס" בחיפה. משנת 1951 ועד מותו היה ביקלס מתכנן ראשי בוועדת התכנון של הקיבוץ המאוחד, ובשנות החמישים והשישים היה מבכירי מנסחי התכנון הקיבוצי. בעת הפילוג בקיבוץ המאוחד עבר ביקלס עם משפחתו לקיבוץ בית השיטה ושם חי עד פטירתו בשנת 1975.

תכנון יישובים
שמואל ביקלס היה מעורב בתכנון הפיזי של עשרות יישובים ברחבי הארץ. הוא היה מגויס לרעיון הקיבוצי והאמין בו. ביקלס הלך בעקבות מייסדי הקיבוץ הגדול עין חרוד, שלמה לביא ויצחק טבנקין, וטען כי הקיבוץ אינו כפר אגררי קטן ונידח אלא אלטרנטיבה מודרנית לעיר המסורתית והמנוונת. תכנון הקיבוץ לפי ביקלס היה מבוסס על יחידה בסיסית של 250 משפחות, המיועדת לצמוח ליישוב של אלפים. בלב היישוב הקיבוצי הציב ביקלס את מוסדות התרבות, ותכנן עשרות מהם בקיבוצים שונים. מושג התרבות עבורו כלל את כל מרכיבי התרבות הגבוהה שאפיינו ערים מרכזיות באירופה: אולם מופעים, ספרייה, גלריה או מוזיאון, חדרי מוזיקה, חדרי לימוד ועוד. בכל מבנה כזה נכללו גם חדרי הנצחה לנופלים ולנספים בשואה.

תוכניות מתאר לקיבוצים 
1938: שער העמקים, גינוסר, גשר, דגניה ב', כפר מסריק, בית הערבה
1940: אשדות יעקב, בית אורן, גבעת השלושה,
1941: אפיקים, להבות הבשן
1942: שער הגולן
1943: כפר סאלד, מחניים, מנרה
1946: נוה אור
1947: נאות מרדכי
1948: החותרים
1949: ברור חיל, דורות, דפנה, הגושרים, חולתה, חוקוק, כפר הנשיא, מסילות, מעגן מיכאל, מעין צבי, משגב עם, נחשולים, עין כרמל, פרוד, רמת הכובש
1950: בית השיטה, בית גוברין, גברעם, מעגן, נען, רביבים, תל יוסף
1951: גבעת ברנר, גבעת חיים, נחשולים,
1952: בארי, דגניה א', מלכיה, משאבי שדה
1953: אפק, גשר, כיסופים, נתיה הל"ה, פלמחים
1954: איל, גינוסר, דפנה, החותרים, חולתה, יראון, כברי, לוחמי הגטאות, רגבים, שדה נחום
1955: גדות, גליל ים, חוקוק, יד חנה, לכיש
1956: הגושרים
1957: אילות, שפיים
1958: יגור
1959: אשדות יעקב
1962: חמדיה, שדה אליהו
1963: עין הנצי"ב, עין חרוד
1965: אילת השחר, כפר רופין
1966: אלונים, נוה איתן
1969: מולדת
1970 תלמי יפה
1975: אלומות
השנים המצוינות הן שנת תחילת התכנון, במקרים רבים נמשך הליווי התכנוני על פני עשורים רבים. בחלק מהקיבוצים הוותיקים ביקלס אינו מתכנן היישוב הראשון אלא מתכנן ממשיך, אך בחלק ניכר מן היישובים המופיעים ברשימה ביקלס הוא המתכנן העיקרי.

מבנים שתכנן
מבני תרבות:
 בית אטקין בקבוצת גבע, 1942 (על שם אהרון אטקין)
 משכן לאמנות ע"ש חיים אתר, קיבוץ עין חרוד, 1948
 אוהל יוסף, בית טרומפלדור, קיבוץ תל יוסף, 1949
 בית אליהו גולומב, בקיבוץ רביבים, 1951
 בית יצחק קצנלסון, מוזיאון בית לוחמי הגטאות, 1954
 היכל הכרמל, מרכז הנצחה לצנחנים שנספו באסון מעגן, קיבוץ בית אורן, 1956
 גלריה לאופר, טבריה, 1956
 בית בורוכוב, קיבוץ משמר הנגב, 1957
 בית בנדורי, קיבוץ גבעת השלושה, 1957
 בית יפה, מועדון וספרייה, בית השיטה, 1959
 בית בני ברית, מושב שיתופי מולדת, 1958
 בית קולין, אולם מופעים קיבוץ נוה איתן, 1963
 מוזיאון הדפוס, צפת, 1966
 בית ציזלינג, אולם מופעים וחדר זיכרון, קיבוץ עין חרוד מאוחד, 1967
 מוזיאון בית מרים - הים ומלואו, מוזיאון ארכאולוגי בקיבוץ פלמחים, 1968
 בית בראנד, אודיטוריום בסמינר אפעל, 1965
 מרכז גולדה, קיבוץ רביבים, 1975

חדרי אוכל בקיבוצים: עין חרוד מאוחד, שדה נחום, גבעת השלושה, שער העמקים, אילות, בית אורן, אפעל

בתי הארחה בקיבוצים: בית אורן, הגושרים, כפר גלעדי

מועדון לחבר בקיבוצים: בית השיטה, משאבי שדה, משמר הנגב, שדה נחום, בית אורן

מוסך קואופרטיב בית שאן - חרוד

גלריית תמונות

ראו גם 
 ערכים על מבנים ואתרים שתכנן שמואל ביקלס

קישורים חיצוניים

 פרטים על שמואל ביקלס ב
 
 
 אפרת אביטל, בתי תרבות בקיבוצים בתכנונו של האדריכל שמואל ביקלס (1975-1909)- המלצות לשימור, אתרים מס' 2, ספטמבר 2012, מועצה לשימור אתרים.
 אפרת אביטל, אדריכל שפיסל באור, ארץ וטבע, יוני 2010
 אפרת אביטל, גג והשקפת עולם, הרצאה במשכן לאמנות 2013
 אפרת צבי, התכנון של ביקלס- צבי אפרת וגליה בר אור, 2013
 דוד בהר, July 2013, Light restoration proposal for the Ein Harod Museum of Art, Architectural Science Review
 בנואה לה טיירי דנקן, תחכום באמצעי תאורה — משכן לאמנות, עין חרוד, 2013
 בר אור גליה, גג והשקפת עולם- יום עיון לזכרו של שמואל ביקלס: ניטשה והמוזאון, הרצאה במשכן לאמנות, 2013
 שמואל ביקלס, באתר קיבוץ בית השיטה.
 
 מיכאל יעקובסון: סקירה אדריכלית על חדר האוכל בשדה נחום, באתר 'חלון אחורי', 13.1.2015
 מיכאל יעקובסון: סקירה אדריכלית על בית התרבות בקיבוץ מנרה באתר 'חלון אחורי', 26 במאי 2015
 מיכאל יעקובסון: סיבוב בחדר האוכל בקיבוץ אילות באתר 'חלון אחורי', 17 בדצמבר 2016
 מיכאל יעקובסון: סיבוב בחדר האוכל ובית התרבות בקיבוץ נווה איתן, באתר 'חלון אחורי', 11 בפברואר 2017
 מיכאל יעקובסון: סיבוב במוסך קואופרטיב בית שאן – חרוד הנטוש, באתר 'חלון אחורי', 5 באפריל 2017
 מיכאל יעקובסון: סיבוב בחדר האוכל ובתי התרבות בקיבוץ רביבים, באתר 'חלון אחורי', 13 בדצמבר 2017
 מיכאל יעקובסון: סיבוב בחדר האוכל ובית התרבות בקיבוץ עין חרוד מאוחד וגם: חברים מספרים על מילק, באתר 'חלון אחורי', 15 בפברואר 2019
 מיכאל יעקובסון: אולם התעמלות בקיבוץ שפיים, באתר 'חלון אחורי', 24 ביולי 2019
 אילן יצחייק: המסע לתיעוד מגדלי תבואה נטושים ברחבי הארץ, באתר Xnet 6.10.2019
 מיכאל יעקובסון: סיבוב בחדר האוכל בקיבוץ גשר, באתר 'חלון אחורי', 11 בדצמבר 2019
 מיכאל יעקובסון: אותו מקום, לא בדיוק אותו מחול: מופע יוצא דופן בכניסה חופשית, 30 ביוני 2020, xnet

הערות שוליים

אדריכלים ישראלים
אדריכלים ביישוב
אדריכלים יהודים פולנים
אנשי העלייה החמישית
בית השיטה: אישים
תל יוסף: אישים
אישים הקבורים בבית השיטה
ישראלים שנולדו ב-1909
ישראלים שנפטרו ב-1975